Удмуртиянең “Иман” берлегендә - яңа рәис, яңа бурычлар, яңа өметләр... (ФОТО)

	15 ноябрьдә Халыклар дуслыгы йортында Удмуртиянең “Иман” татар яшьләре берлеге үзенең 20 еллык юбилеен билгеләп узды. Бу чара кысаларында милли-мәдәни оешмаларның активистлар мәктәбе дә оештырылды. Анда Ижау, Можга, Воткинск шәһәрләреннән кала, Пермь, Башкортстан һәм Казаннан да яшьләр килгән иде.	 Ике көн дәвамында яшьләр үз теләкләре буенча төрле тренингларда булдылар. Милли биюләр буенча мастер-классны “Андан” халык бию ансамбленең алдынгы биючеләре Раушан һәм Рәмис Шәяхмәтовлар алып барды. Милли кием бизәкләре буенча да мас­тер-класс булды. Биредә дизайнер Ксения Матур кызларны милли бизәкләр белән чигеп, яка ясарга өйрәтте. Бизнес белән кызыксынучылар өчен үз эшеңне башлау серләренә багышланган мастер-класс оештырылды. Ә инде милли ризыклар буенча “Вилка” ашханә-студиясендә “Иман” татар яшьләре берлегенең иң оста пешекчесе Рәфис Корбангалиев делегатларны төрле эчлекләр белән кыстыбый пе­шерергә өйрәтте. Юбилей кысасында оешманың чираттагы Корылтае да узды. Көн тәртибендә төп мәсьәлә - яңа рәис сайлау иде. Яшьләр сайлау конференциясен түгәрәк өстәл артында гына утырып түгел, ә сәхнәдә җырлап-биеп уздырдылар. Төрле милләт вәкилләре җыелуга карамас­тан, Корылтайның рәисе Ринат Фәйзуллин үз чыгышын ике телдә алып барырга тырышты. Ни өчен тырышты гына диярләр күпләр? 2012 елда рәис булып сайланган вакытта Ринат татар телендә бөтенләй диярлек сөйләшми иде. Ике ел эчендә ул туган телебездә үз фикерен җиткерергә, хәтта җыр­ларга да өйрәнгән. Ләкин әле бу юнәлештә Ринатка эшлисе дә эшлисе, ирешелгән кечкенә уңышларда гына туктап каласы түгел. 
	Гүзәл ШАКИРОВА	
Яңарыш

	№   |  	


